અમેરિકાના વોશિંગ્ટન પ્રાંતના ડ્યૂ પોન્ટમાં એક ટ્રેન પાટા પરથી ઊતરી પડતાં ઓછામાં ઓછા છ લોકોનાં મોત થયાં છે અને અસંખ્ય લોકો ઘાયલ થયા છે. ઓવરપાસ પરથી પસાર થઇ રહેલ એમટ્રેક ટ્રેન પાટા પરથી નીચે ઊતરી જવાના કારણે આ દુર્ઘટના સર્જાઇ હતી. અધિકારીઓએ જણાવ્યું હતું કે એમટ્રેક પ્રવાસી ટ્રેન પોતાની પ્રથમ યાત્રાએ હતી. દુર્ઘટના એટલી ભયાનક હતી કે ટ્રેનનો એક ભાગ બ્રિજ પરથી પડીને નીચે હાઇવે પર ગબડી પડ્યો હતો.